આજે ચીન વિશ્વની રાજકીય અને આર્થિક મહાસત્તા ગણાતા અમેરિકાને ઘેરી પોતાની મહાસત્તા બનવાની મહkવાકાંક્ષા પૂરી કરવા માગે છે એ બાબત કોઈથી અજાણી નથી અને અમેરિકા સામે ચીનના પડકારો વધી પણ રહ્યા છે. આવા સંજોગોમાં અમેરિકા ચીની ઝેરને નાબૂદ કરવા માટે એક કારગત દવા તૈયાર કરવા માગે છે. પાકિસ્તાન સામે પણ અમેરિકામાં ઊંડો આક્રોશ પ્રવર્તી રહ્યો છે. એથી જ જોસેફ બિડેનની ભારત-મુલાકાત વડા પ્રધાન ઍન્ડ કંપની માટે મહત્વની છે, કારણ કે અમેરિકા એશિયામાં પોતાની પકડ મજબૂત બનાવવા માગે છે.